| „AIDO“ PRIEDAS VAIKAMS | 


KAM „VARPELIS“ EINA 


Jei nenori tu paklysti 
lr mažu pasauly būti, 
lmki knygą nuo jaunystės, 
Nes baisu tamsoj pražūti. 


Ne tas didis, kurs daug rėkia 
lr iškėlęs galvą šneka, 

Bet kuriam iš knygų lapų 

Su žiniom laimužė teka. 


Tas daug žino, kas daug skaito 
Ir pamilo knygą jaunas, 

Kurs neleidžia niekais laiko 

lr su tinginiu vis kaunas. 


Ir kad tu pamiltum knygą, 
Jauna sese ir broleli, 

Kad mylėtum tu tėvynę, 
Stai ir eina tau „Varpelis“. 


Visada tu jį skaityki, 

Nes tik knygos šviesą skelia, 
Ir tik mokslo šviesi saulė 
Svies gyveniman tau kelią. 


Pagal Vyt. Tamulaiti. 

Vakaro malda 


„Ačiū Tau, Dievuli, 

Už šią dieną gražią: 
Siandien jau paaugau, 
Ryt nebūsiu mažas. 


Dovanok, Dievuli, 
Nelaikyk už bloga, 
Kad ant Sargio joti 
Mėginau ar moku. 


Katinėliui Rainiui 
Uodegą nuspaudžiau; 
Dovanok, Dievuli: 
Katinėlis snaudė. 


Ryt geresnis būsiu 
Mamai ir tėveliui: 
Rytdieną papuošiu 
Tik gerais darbeliais. 


Ačiū Tau, Dievuli, 

Už šią dieną gražią, 
Man klaidas atleiski, 
Nes-esu dar mažas. 


B. Siliūnas. 


I rarotas... 


Dar anksti. Pirkioje tamsu. Ore 
šalta, vėjas. 

Antanėlis pabudo. Žiūri — ma- 
mytė atsikėlusi. Ruošiasi. 

— Kur eini, mamyt? 

— Einu į rarotas. 

— Į rarotas?! — nustebo Anta- 


nėlis. 
Mat, jis nesuprato, kas tai rarotos 
— lr aš eisiu kartu, — prašosi 
Antanėlis. 
Mamytė iš pradžių nenorėjo 


Antanėlio pasiimti, bet paskiau su- 
tiko. 

— Tik gerai apsirenk, — pasa- 
kė mamytė, — nes ore šalta, vėjas. 

Antanėlis apsivilko kailiniukais 
ir išėjo su mamyte į bažnyčią. 

Bažnyčioje buvo labai > gražu, 
šviesu. Visas didysis altorius žva- 
kėmis mirgėjo. Prie altoriaus sto- 
vėjo didelė didelė žvakė, baltu 
kaspinu perrišta. 

Antanėlis nežinojo, kąm ta tokia 
didelė žvakė. O mamytės klausti 
bažnyčioje negražu. 

— Kodėl, mamyt, žmonės naktį 


meldžiasi? — paklausė  Antanėlis 
mamytę, grįždamas namo. 

— Nes dabar adventas. 

— Kas tai adventas? — klausia 
Antanėlis. 


— Mat, seniau pasaulyje buvo 


kaip naktis, nes nebuvo dar Išga- 


nytojo, nebuvo Jo mokslo. Ilgai 
žmonės laukė Jo. Mes tam atminimui 
ir turime adventą. Ir mes visą ad- 
ventą laukiame Kristaus užgimsiant. 
Užtat kas sekmadienis, dar neišaušus, 
einame į bažnyčią šventų misių klau- 
syti. Tos mišios vadinasi rarotos. 

— Kam ta didelė žvakė su baltu 
kaspinu? 

— Aš tau sakiau, kad pirma 
nebuvo Jėzaus, buvo žmonėms 
liūdna, buvo kaip naktis. Visi žmo- 
nės buvo nuodėmingi. Bet paskiau 
gimė Švenčiausioji Marija. Ji buvo 
nekalta, be nuodėmės, skaisti kaip 
žvaigždelė. Jos atminimui ir dega 
per rarotas ta didelė žvakė. Sup- 
ranti? 

— Suprantu 
Antanėlis. 


dabar, — atsakė 
Dilgė. 

DIDVYRIS 


Rr žinote, vaikučiai, kas 
yra didvyris? Daug apie juos 
girdėjote, bet žinoti, tai tikrai, 
tur būt, nežinote. Aš jums pa- 
sakysiu: 

— Didvyris yra žmogus, 
kuris daro tai, ką gali. 

Mes daug, vaikučiai, galime 
padaryti. O dar daugiau nori- 
me. Bet dažniausiai tie mūsų 
norai tik norais ir palieka. 
O darbu nė mažiausio trupi- 
nėlio nepakeliame. „Todėl tai 


turime visi žinoti, kad reikia 
visuomet norėti dirbti, dirbti 
pačiam, niekieno neverčia- 


mam. Ir dirbti tiek, kiek tiktai 
galime. Dirbti iki paskutinio 
jėgų lašelio. Dievulis davė 
mums taip daug, o iš mūsų 


Mano brolis kalvis, 
O sesuo siuvėja, 
Man geriau patinka 
Artojėlio darbas. 


Aš laukus suarsiu, 
Aš juos užakėsiu 
Ir javus nukirtęs 
I gubas sudėsiu. 


tiek maža reikalauja. Padary- 
kime, ką galime, o nedaryki- 
me, ko negalime padaryti. 
Senovės graikai sukūrė tokį 
pasakojimą, kad vienas žmo- 
gus, vardu. Prometėjus, sutiko 
būti plėšomas žiaurių paukš- 
čių, būdamas ant uolos pririš- 
tas,bet atnešė žmonėms šviesą. - 
Jo tad pavyzdys tegul ir mums 
atidaro akis, kad daug kur, 
vaikučiai, reikia kentėti, bet 
sąvo kančia kuriame mes ki- 
tiems laimę. Todėl, vaikučiai, 
būkime nuolatos linksmi, pa- 
tenkinti savo dalia ir daryki- 
me tai, ką galime, o tada, iš 
tikrųjų, kaip dainius sako: 
„Didžius darbus mes nu- 
dirbsime“! r. 


Iš laukų žaliųjų 
Šieno prisipiausiu, 
Širmį juodbėrėlį 
Per žiemelę šersiu. 


Brolis kala. plieną, 
Sesė šilką siuva, 
Aš auginsiu savo 
Tėviškėlei žirgą. 


Kals brolelis kardą, 
Sesė sius mundierą, 
O aš tėviškėlei 
Dovanosiu žirgą. 


A. Petkauskas. 

DRAUGĖS 


Birutė ir Katrytė sėdėjo 
mokykloje viename suole. Pir- 
mą dieną, kada jos atėjo mo- 
kyklon, viena kitos nepažinojo, 
bet mokytoja liepė susėsti 
drauge. Jų būdai buvo skir- 
tingi. Birutė lėta, nevikri, dėl 
kiekvieno nieko  verkdavo; 
Katrytė, priešingai, — judri, 
linksma, tik nuolat apiplyšusi, 
purvinom rankom, bateliais. 
Tiek kartų primindavo jai 
mokytoja, kad mokyklon rei- 
kia ateiti gražiai išsiprausu- 
siai ir apsirengusiai. Lyg ne 
jai kalbėjo. Gal dar buvo per 
maža pati apsitvarkyti, o mo- 
tinėlės jau neturėjo. 

Kartą laike didžiojo pro- 
tarpio vaikai pasipylė kieman 
pabėgioti, nes tą dieną gra- 
žiai švietė saulutė. Bėgo su 
kitais vaikais ir Birutė su Kat- 
ryte. Perbėgusi kelis laipte- 
lius, Birutės kojelė paslydo 
ir vos vos nenuriedėjo žemyn, 
tik spėjo susilaikyti už Katry- 
tės žiurstelio. Stvėrusi už jo, 
greit paleido ir pravirko. Mat, 
isidrėskė į adatą ranką iki 
kraujo, nes Katrytė, ištrūkus 
sagai iš žiurstelio, neįsisiuvo 
jos, o susisegė adata. 


x 


Mokytoja,+ išgirdusi verks- 
mą, atėjo pažiūrėti, kas atsi- 
tiko. Įdrėkstą Birutės ranką 
patepė jodu ir ramino, kad 
tuojau sugis. Bet toji vis pyko 
ir barėsi su į Katryte: 

— Tu, betvarke, tai tu kal- 
ta! Negali įsisiūti sagos? 

— Nereikėjo stvertis už 
žiursto, bene aš siūliaus. Ar 
tau ne gėda dėl kiekvieno 
nieko verkti? 

— Tai tau gėda! Tave 
mokytoja nuolat bara, kad 
rankos nešvarios, kad suknelė 
suplyšusi, — net rėkė Birutė. 


— Ot, norėsiu ir susilo- 
pysiu, kasdien ateisiu mokyk- 
lon švari! O tu. kaip buvai 
verksnė, ir liksi. 

— Taip? Pažiūrėsime! 

Kitą dieną Katrytė atėjo 
mokyklon švari, apsilopiusi. 
Birutė pargriuvo ant laiptų, ją 
pastūmė per protarpį berniu- 
kai, o ji nė vienos ašaros ne- 
praliejo, tik šypsojosi. 

Vaikai labai susidomėjo jų 
pakitėjimu, ar ilgai tvers jų 

asiryžimas. 
r - Miglė. 


* 


Kas eina su gėriu, 
Kelionėj neklysta. 
Keliaukime kelią 
Geradarbiais grįstą. 


M. Grigonis. 

Lakūnas 


Mūsų Vytas bus lakūnas. Vos ūžimą jis užgirsta, 


Jis padangėmis skraidys. Tuoj ir bėga pro duris. 


Mato—skrenda plieno paukštis 
Ten padangėmis aukštai. 
Jam širdelę spaudžia, spaudžia: 


Kodėl ne jisai tenai! 


Ir su ilgesiu palydi 

Plieno paukštį erdvėse: 

Kai užaugs, jis bus lakūnas, 
Tenai traukia jį dvasia. 


Ad. Keraitis. 


Bėga dienos, nyksta dienos, 
Lyg tie rudenį žiedai. 

Čia tik aušo, čia tik švito, 
Čia vėl juodi vakarai. 


Čia saulutė jau prašvito, 
Rodos, švis jau amžinai, 
Cia, žiūrėk, ir vėl užgeso 
lr vėl liko vakarai. 


Nyksta dienos, naujos gimsta, 
O su joms nauji vargai... 
Kas praėjo, nebegrįž jau, — 
Mums palieka tik sapnai. 
R. Guobys. 

ASILAS 


Pasakojimas 


Kai Dievas tvėrė visą pa- 
sauli ir visus gyvulius, buvo 
sutvertas ir asilas. Asilas buvo 
dailus Dievo padaras, su gra- 
žiu kaklu, gražia galva ir trum- 
pomis ausimis. 

Adomas, kuriam. Viešpats 
atidavė visus gyvulius, davė 
jiems pavadinimus. Davė jis 
pavadinimą ir asilu. Gavęs 
asilo vardą, jis linksmas nuėjo 
ganytis pievoje, kur .augo di- 
delė, sodri žolė. Priėdęs atsi- 
gulė ir netrukus užmigo. Kai 


pabudo, pamiršo savo var- 
dą. Eina jis pas Adomą ir 
sako: 


— Dovanok man, gerasis ma- 
no valdove, kad aš ateinu tave 
varginti. Aš pamiršau, kuo aš 
vardu, tad nužemintai prašau 
man pasakyti. 

Adomas buvo gerai nusi- 
teikęs, nusišypsojo ir tarė: 


— Hsilas. 
— A, asilas, — pakartojo 
asilas ir, mojuodamas savo 


ilga uodega, vėl nuėjo ganytis 
ton pačion pievon. Priėdęs vėl 
atsigulė ir vėl užmigo. O išsi- 
miegojęs ir vėl pamiršo, kuo 
jis vardu. Dabar asilas buvo 
daug drąsesnis, — mat, Ado- 
mas su juo pirmąjį kartą bu- 
vo gražiai apsėjęs. Nuėjęs jis 
be jokių ilgų įžangų pa- 
klausė: 


— Pasakyk man, gerbia- 
masai mano valdove, kuo aš. 
vardu? 

Adomas ir šį kartą buvo 
gerai nusiteikęs, tad be pyk- 
čio jam atsakė: 

— Hsilas. 

1. — Taip, asilas, pakartojo 
patenkintas gyvulėlis ir, links- 


mai  mojuodamas galva ir 
uodega, vėl nuėjo pievon ga- 
nytis. 


Pievoje jis priėdęs vėl už- 
migo ir pabudęs vėl negalėjo 
prisiminti savo pavadinimo. 
Dabar jis drąsiai priėjo prie 
Adomo ir paklausė: 

— Pasakyk man, 
kuo aš vardu? | 

Adomas šį kartą buvo kaž- 
ko supykęs. Asilo nemanda- 
gumas visai išvedė ji iš kant- 
rybės. Jis pagriebė asilą už 
ausų ir tampydamas kartojo: 

— Asilas! asilas! asilas! 

Asilas nesitikėjo tokio ga- 
lo ir užkluptas davėsi tampo- 
mas. O Adomas iš visų jėgų 
vis tampė ir kartojo: 

— KAsilas! asilas! asilas! 

Asilui šis jo pavadinimas 
taip giliai įstrigo atmintin, kad 
jis jau niekuomet jo nepa- 
miršo. 

Tai dabar, gal būt, jau ži- 
note, kodėl asilo ausys yra 
ilgos? 


brolyti, 

Kai kur vaikai pratinami nešioti dujokaukes, kurios bus reikalingos karo metu. 


Neries 


Gyveno moteriškė su dukrele. 
Kartą motina susirgo, ir dukrytė 
neturėjo kuo mamytės maitinti. Išėjo 
i panerį, atsisėdo ir verkia. Išlindo 
iš Neries upės laumė ir klausia: 

— Ko verki? 


— Kur man neverkti: mamytė 
serga, O aš neturiu ko jai valgyti 
duoti. 

— Še tau puodelį, — tarė lau- 
mė, paduodama gražų puodelį. — 
Kai norėsi valgyti ar mamytę pa- 


valgydinti, tai pasakyk: „Neries 
puodeli, virk!“ Ir puodelis išvirs, 
ko norėsi. O paskiau pasakyk: 


„Neries puodeli, nustok!“— ir puo- 
delis nustos vires. 

Mergaitė parsinešė puodelį na- 
mo, ir tuoj vargas iš namų išsi- 
kraustė. Mamytė, turėdama visokių 
valgių, greičiau išgijo. 

Kartą dukrytė išėjo į bažnyčią, 
O mamytė liko namie. Kuomet mo- 
tina panorėjo valgyti košelės, ji pa- 
sakė: $ 

— Neries puodeli, virk! — ir 


puodelis 

netrukus išvirė beveik pilnas puo- 
delis košelės. Puodeliui motina 
tarė: - 


— Puodeli, nustok! 

Užmiršo pasakyti „Neries“, to- 
dėl puodelis nenustojo viręs. Pra- 
dėjo jį vadinti įvairiausiais žode- 
liais“ 

— Meilusis, aukso., sidabro puo- 
deli, nustok! 

Puodelis vis verda ir verda. Vos 
suskuba motina ištuštinti, ir vėl 
pilnas. Jau pilna grįčia. Paskiau iš- 
nešė puodelį kieman. Privirė ko- 
šės, dargi tūkstančiai žmonių ne- 
suvalgytų, O puodelis vis verda. 
Jau visa gatvė pilna, o vis galo 
nėra. Motina darbuojasi, dargi su- 
kaitusi. Ir vis žiūri, kuomet dukrytė 
grįš. 

Pagaliau, grįžo dukrytė. Ji tarė: 

— Neries puodeli, nustok! 

Ir puodelis nustojo. 

Bet košė dar ilgai gatvėje sto- 
vėjo. Kas norėjo praeiti, tas turėjo 
kelią prasigraužti. 

Surašė Dagilis. 

LIETUTIS 


(Pasaka) 


Gyveno ūkininkas, kuris turėjo 


sūnų, vardu Lietutis. Tai buvo ne- 


paprasto stiprumo vaikas. Dar lop- 
šy gulėdamas pasagas laužė. 
kuomet įtužęs pagrėbdavo ranku- 
tėmis už lopšelio šonus, tai jau 
tėvas turėdavavo naują lopšelį 
dirbti, nes iš senojo tik šipuliai 
belikdavo. 

— Tai bus man artojėlis, — 
džiaugdavosi ūkininkas, tai pūrens 
savo tėvelių žemelę, tik duok, Die- 
ve, jam visuomet taip augti ir 
stiprėti. O jau kareivis, kareivis! 

Ne vienam priešui—nevydonui 
sprandą nusuks. 

Ir Lietutis, iš tikrujų, nepapras- 
tai augo ir stiprėjo. Kai turėjo 
septintus metus, tai dviejų jaučių 
jungą vienas nulaikydavo. 

Mokėsi taip pat nepaprastai 
gerai — iš skyriaus į skyrių ne 
metais, bet savaitėmis ėjo, moky- 
tojai atsistebėti ir atsidžiaugti ne- 
galėjo. 

O su savo draugais, kaip pui- 
kiai mokėjo sugyventi ir žaisti! 
Kai paleisdavo pertraukos, tai visi 
mokiniai nuo pirmojo iki paskuti- 
niojo skyriaus taip ir gužėdavo 
apspitę Lietutį. O tas jiems vi- 
sokių šposų pridarydavo, visokių 
žaidimų primokydavo, įvairiausių 
dalykų pripasakodavo: apie tau- 
ruosius, narsiuosius senovės Lietu- 
vos kunigaikščius — apie Mindau- 
gą karalių, apie jo kovas su kry- 
žiuočiais; paskiau apie narsųjį 
į galingąjį Gediminą, apie jo Vil- 
niaus įkūrimą, apie Algirdą ir 
Kęstutį, apie mūsų garbingiausiąjį 
Vytautą-Didvyrį, apie jo negirdėtą 
galybę, apie jo plačiausią valstybę. 
Visi klausydavo liežuvius išleidę. 


Jei 


Bet, jeigu atsirasdavo kuris 
svetimas nedraugas ir išdrįsdavo 
niekinti, įžeisti jo pasakojamus 


didvyrius, tai -vargas tam būdavo: 
taip spirdavo atgalia koja, kad tas 
per devynius stogus nulėkdavo ir 
pas Dievą „griekų“ atleidimo te- 
prašydavo.( 

Taip užaugo iš Lietučio stipruo- 
lis negirdėtas, neregėtas. 

Kai išeidavo žemelės dirbti, tai 
tėvelis tik žiūrėdavo ir šypsodavosi. 

Bedirbdamas, beardamas tėve- 
lio žemelę taip įtręšė, taip įtaisė, 
kad dargi dešimteriopai didesnį 
derlių kas metai duodavo. 


Ėjo kartą pro šalį ūkininko se- 
nelis. Pamaiė Lietutį ir sako tėvui: 

— Nelaikyk pas save Lietučio. 
Jau labai gerai įdirbo tavo žeme- 
le, ji visam tavo amžiui gerus vai- 
sius duos. Dirbk dabar tu vienas, 
o sūnų leisk į platųjų pasaulį. Jo 
jėga ir taurumas pasauliui labiau, 
negu tau, reikalinga. Jis tavęs ir 
taip neužmirš. 

Tėvelis nenorėjo sutikti, bet 
senelio žodžiai buvo taip švelnūs 
ir įtikinami, kad tėvelis galop su- 
tiko savo mylimąjį sūnelį į pasau- 
li išleisti. Sūnui taip pat labai gai- 
la buvo tėvelį ir motutę palikti, 
labiausiai buvo tik jam liūdna skir- 
tis su tais kalneliais, miškeliais ir 
laukeliais, kur jis augdamas žaidė, 
bėginėjo, kur arė ir akėjo. 

— Neliūdėk, tėveli, — tarė Lie- 


tutis, — aš netrukus sugrįšiu. 
O dabar man kelionei nieko ne- 
duok, tik stiprią geležinę lazdą 
įtaisyk. 


Nr 32 


Tėvas nuėjo pas kalvį, užsakė 
kuo storiausią lazdą nukalti. Kai 
tėvas pargabeno tą lazdą, Lietutis 
paėmė ją ir išmetė į viršų. Laz- 
da sugrįžo tik po trijų valandų. 
Lietutis, pamatęs bekrintant lazda, 
pakišo savo ranką, lazda krito ant 
rankos ir nulūžo., 

— Per plona lazda. Eik, tėveli, 
nukaldink dukart storesne. 

Tėvas nukaldino dukart stoves- 
ne. Sūnus vėl išmetė lazdą į vir- 
šų. Po šešių valandų išėjo pažiū- 
rėti. Pamates lazdą bekrintant, 
pastatė ranką ir lazda nukritus su- 
linko. 

— Per plona lazda. Eik, tėveli, 
nukaldink dukart storesne. 

Tėvas nukaldino dukart stores- 
ne. Sūnus vėl išmetė ją į viršų. 
Išėjęs po devynių valandų, pakišo 
bekrintančiai lazdai ranką, o lazda 
tik cinktelėjo, atgal nuo rankos 
atšoko ir nulėkė į viršų ir grįžo 
tik po trijų valandų tiesi, sveika. 

— Dabar tai gera, — sako 
Lietutis. Pasiėmė lazdą, atsisveiki- 
no su tėveliais ir iškeliavo. 

Ėjo tris dienas ir tris naktis 
ir užėjo plačią, bet labai vargingą 
šalį. Žmonės suvarginti, dejuoja: 
visi juos skriaudžia, o užtarimo 
nėra niekur. Bet labiausiai skriau- 
džia juos vieno didžiulio dvaro po- 
nas. Visi jam dykai turi dirbti, jo 
visokių įsakymų klausyti, jo smū- 
gius kęsti ir jam rankas bučiuoti. 
Nuliūdo Lietutis ir sako: 

— Kodėl jūs  nesiskundžiate 
karaliui. Pas mus tai yra teisingas 
karalius ir visus nevydonus tramdo, 


` o vargšus visuomet užstoja. 


— Pas mus tokia tvarka, — 
atsakė žmonės, — pas mus tokie 
įstatymai, pas mus taip yra: 
ką ponas pasakė, to ir karalius 
neatmaino. 

— Parodykite, — sako Lietu- 
tis, — kur to pono dvaras. 

Nuėjo jis į dvarą, pas poną ir 
sako: 

— Šviesiausias pone, priimk 
mane už berną, dirbsiu, kaip nie- 
kas pas tave dar nedirba. 


(B. d.) 


Laputaitė 


— Kur buvai tu, laputaite, 
Rasa ant auselių? 

— Šią naktelę kaiman bėgau 
Paieškot žąselių. 


— Ar tau kelio, kūmutaite, 
Niekas nepastojo? 

— Vos prie vartų prišokėjau, 
Šuneliai sulojo. 


— Laputaite, čiūžinaite, 
Ar nenukentėjai? 

— Bėgau, dūmiau į giraitę 
Daug greičiau, kaip vėjas. 


— Kur buvai tu, laputaite, 
Kad rasa ant kojų? 

— Pasikišus uodegaite, 
Vištelių ieškojau. 


— Ar tau sekės, kūmutaite, 
Ar tu nepaklydai? 

— Pašilėj viensėdžių tvarte | 
Suodžiau vištidę. | 


— Laputaite, čiūžinaite, 
Ar nieks neužpuolė? | 
— Nusitvėrus senį gaidį, 
Greit sprukau į guolį. 
Jonas Pladis 

Rainiukas 
Mūs Rainys be galo rimtas, © Du žvirbliukai kelia karą, 
Jis nebijo žvirblių šimto. Ant šakelės stumdos, baras. 
Vaikšto tyliai, išdidžiai. Čiups Rainys juos išdidus, 
Juokiasi iš jo gaidžiai. Žvirblių karas baigtas bus. 
Oi Raineli, oi Rainy, Oi Raineli, oi Rany, 
Pasakyk, kaip gyveni. Pasakyk, kaip gyveni. 
Kelia ūsą, kraipo koją, Bet nelaimė. Štai Margiukas 
Uodega, kaip šluota, šluoja. Apie krumą loja, sukas. 
Oi žvirbleli, vai tai, tai... Katinėlis, kiek tik gali, 
Katinėlio nematai. Nusinešdino į šalį. 
Oi Raineli, oi Rainy, Tai Raineli, tai Rainy, 
Pasakyk, kaip gyveni. Ne kažin kaip gyveni. 


Žvirbliai čirškia. Margis šoka. 
Tiktai katinui ne juokas. * 
„Tai tau vaikščiot išdidžiai — 
» Juokiasi iš jo gaidžiai. 
Tai Raineli, tai Rainy, 
Kaip su Margiu gyveni? 


Kazys Bradūnas. 


Gražios jūrų žuvelės. 

3) Sugrižimas 


(Apysaka iš garbingos Lietuvos praeities) 


Praėjo dar keli metai, ir Gailu- 
tis visiškai pamiršo, kas esąs. Hen- 
riko prikalbėtas, jis pradėjo rimtai 
garbinti Nukryžiuotąjį. 

Kai kartą sėdėjo jis vakarą ir 
žiūrėjo į besileidžiančią saulę, pri- 
ėjo prie jo nuliūdęs Henrikas. 

— Ryt išjoju, Gailuti, — tarė 
jis. 

—- Kur?—nusistebėjo Gailutis. 

— Į... į vieną kraštą...—kalbėjo 
Henrikas. Jis bijojo pasakyti Gai- 
lučiui, kad daro žygį į Lietuvą, nes 
šis vardas galėjo jaunuoliui sukelti 
prisiminimų ir neapykantą. 

— Į kokį kraštą? — paklausė 
Gailutis. 

Henrikas tylėjo. 

— Kaip vadinamas tas kraš- 
tas? — pakartojo klausimą Gai- 
lutis. 

-— Į Lietuvą... — tarė Henrikas, 
pažvelgdamas Gailučiui į akis. No- 
rėjo sužinoti, kokį įspūdį padarė 
jam šis vardas. Gailutis susimąstė. 

— Į Lietuvą,.. aha... į Lietuvą, — 
kartojo Gailutis ir vėl paklausė: 

— Ar grįši iš ten? 

— Nežinau. 

— Grįžk, Henrikai, grįžk. Ma- 
nęs niekas nemylės taip, kaip tu 
mylėjai. Kaip aš be tavęs gyvensiu? 

Per Henriko veidą prabėgo liūd- 
nas šešėlis. Jis nuėmė nuo kaklo 
kryželi su grandinėle ir padavė įį 
Gailučiui. 

— Imk jji. Tai bus tau atmini- 
mui, jei aš nesugrįšiu. Prašyk Jo, 
kad aš grįščiau... | 

— Kitą dieną Henrikas, atsi- 
sveikinęs su Gailučiu, išjojo įšiau- 
rę su kitais raiteliais. Ilgai sekė jį 
akimis Gailutis, kartodamas žo- 
džius: 

— Į Lietuvą... į Lietuvą... Kur 
aš šį vardą girdėjau?.. 


Staiga prisiminė Henriko do- 
vaną. Pakėlė kryželį prie lūpų ir 
pabučiavęs sušuko: ' 

— Dieve, padėk, kad grįžtų ge- 
rasis Henrikas. 


* S * 

Praėjo kelios savaitės. Vieną. 
gražią rudenio dieną grįžo iš žygio 
kryžiuočiai, vedini belaisviais. 

Aukščiausiasis bet gi neišklausė: 
Gailučio maldos: Henrikas negrįžo. 
Žuvo jis Žemaičių žemėj. 

Ilgai žiūrėjo Gailutis į pro šalį 
linksmais veidais jojančius riterius, 
į pasigailėjimo vertus, geležiniais 
pančiais  sukaustytus belaisvius. 
Buvo tarpe jų ir senų, ir suaugu- 
sių, ir mažų vaikų. 

Ir... pro šalį ėjo viena nuvargusi 
ir išbalusi mergaitė. Gailutis pa- 
žvelgė į ją. Jų Žvilgsniai susitiko. 
Tas gražus veidelis, tos mėlynos. 
akutės, iš kurių sruveno tokia kilnė 
ir paslaptinga šviesa, privertė Gai- 
luti susimąstyti. Jis tikrai ją kaž- 
kur matęs... Seniai... Palauk... jis 
mažas, rodos, nebuvo Marienb urge. 
Jis mažas būdamas, mažoj pirku- 
tėje gyveno, o ten... Ach, Gailutis: 
atmena, kad ten buvo mergaitė 
vardu... Gedutė. Ji... buvo jo se- 
sutė. Taip, taip... tikrai. O po to... 
gaisras ir... jis nematė Gedutės. Ir 
Henrikas atgabeno čia. 

Ir atminė Gailutis visą savo 
praeffį. Atminė, jog jis buvęs lie- 
tuvis, tik paskum tapęs vokiečiu. 
Atminė, kad kita kalba kalbėjo, kad 


turėjo tėvelį, kuris žuvo... stengės 
prisiminti tuos žodžius. Dieve... 
prisiminė! 


Jis pavijo mažąją belaisvę ir 
dar kartą pažvelgė į ją. 

— Gedute! — prasiveržė“ iš jo 
lūpų žodis. 

Mergaitė sustojo. Jos veidelyje 
pasirodė nustebimas. 


— Gedute! — vėl sušnibždėjo 
Gailutis. 
— Gailuti! — sušuko mergy- 


tė. — Ar tai tul? 

— Gedute brangioji, tai tu?! — 
sušuko Gailutis ir puolė sesutės 
glėbin. Abu pravirko. 

Keli šimtai akių sužiūro į juos, 
tačiau jie nieko nebojo; bučiavosi 
tik... bučiavosi... 

Prie jų priėjo belaisvių vadovas. 

— Šalin! —sušuko jis ir šiurkš- 
čiai pastūmė Gailutį į šalį. 

Kai atsipeikėjo Gailutis, Ge- 

Tik žmonės, ap- 


dutės nesimatė. 
spitę jį, klausinėjo, kas per viena 
Jis, 


buvo toji mergytė. 

Nieko neatsakė Gailutis. 
širdyje nešinas Gedutės atvaizdu ir 
pykčiu kryžiuočiams, pasišalino. 

* * 

Praėjo dvi dienos. 

Kai Marienburgas linksminosi 
po sėkmingo žygio į Lietuvą, du 
jaunuoliai, berniukas ir mergaitė, 
skubėjo tamsiomis gatvėmis. 

Kadangi jiems niekas nekliudė, 
jie laimingai pasiekė miesto var- 
tus. Deja, prie vartų stovėjo sar- 
gybinis. 

Abu pabėgėliai, Gedutė ir Gai- 

lutis, pasislėpė už artimiausio na- 
mo kampo ir laukė geros progos, 
kada galėtų pro vartus sprukti. 

Neilgai telaukė. "Sargybinis nie- 
ko nejausdamas, atitolo nuo vartų 
ir abu bėgliai tyliai praslinko pro 
juos, palikdami Marienburgą ir pa- 
siryžę keliauti tėvynėn Lietuvon, 
kur jų jaunos širdys traukė. 

Kai jau nesimatė Marienburgo 
žiburių, išsiėmė Gailutis kryželį ir 
pabučiavo Nukryžiuotąjį. 

- Ką čia turi? — nustebo Ge- 


— Tai yra Visagalis, kuris val- 
do dangų ir žemę,—arsakė Gailutis 
ir vėl užsikabino kryželį ant kaklo. 

* X 


* 

Po kelių dienų, su didžiausiais 
pavojais, pasiekė Gedutė ir Gailu- 
tis Lietuvą. 

Gailutis, pamatęs vėl tėviškę, 
pravirko ir, puolęs ant žemės, ke- 
lis kartus ją pabučiavo. 

— Lietuva!—sušuko jis. Tu ma- 
tai, kad grįžau pas tave. Atleisk tu 
man, kad buvau tave užmiršęs, 
bet dabar, tavo žemėje būdamas, 
pasižadu ginti tavo gražiąją šalį 
nuo tų, kurie drasko tau veidą, ku- 
rie, prisidengę vilinga skraiste, nori 
pavergti tave! 


Jonas Mackevičius, 


Tinginys Jonukas 


Anei rašalo, nei plunksnos 

Jis neturi niekados. m 
Nemokės gal parašyti > 
„A“ raidės jis ant lentos. 


. Juodos ausys, o nageliai 
Pusę metro greit pasieks. 
Ant peštynių, ant muštynių 
Nepralenkia Jono nieks. 


Čirškia žvirbliai, loja šunes, 
Rėkia varnas: kran, kran, kran! 
Reiks-tą vaiką uždaryti 

Su triušių šeima narvan. 


Ir galės kopūsto lapą 

Tris dienas tik vieną graužt, 

Ir nereiks už tinginystę 

Anei aiškintis, nei raust. 
Paulius Drevinis. 

KURIS JUMS LABIAU PATINKA 

Vos išmušė šesias, Liūdas Po to rūpestingai prausia 
Iš saldžių sapnų pabudo. Rankas, veidus, kaklą, ausis, 
Pratrynė akis ir šoko Plauja dantis, plauja kojas, 
Iš lovelės tuoj berniokas, Vėliau šluostosi, šukuojas. 
Pasimeldęs, lovą kloja Žodžiu: elgias taip berniokas, 
Ir grindis gražiai iššluoja. Kaip sveikatos mokslas moko. 
ORA X 
V N i% — 


i k 


Susitvarkęs, vaikai mieli, Muilo, šukų, vandenėlio 
Liūdas valgo pusrytėlius. Bei dantinio šepetėlio 

Po to knygas čiupęs savo Jis visai nepripažino. | 

Jis mokyklon išžygiavo. Nuolat todėl šis vaikinas 
Kely paveja Blažiejų, Buvo nesiprausęs, juodas, 
`Kurs tuomi pasižymėjo: O galva — susvėlęs kuodas... 


OQO 

Rudenėli, palauk, 
Į šilus nekeliauk, 


Neskubėk į laukus, 
Paviešėk pas vaikus! 

O tai žengsim būriais 
Su tavim patvoriais, 
Tai riedėsim ratu 
Aplink sodą kartu. 


Rudenėli, palauk, 

Į laukus nekeliauk: 
Obuolėlių priskink, 
Vaikučius apdalink! 


Skaitom 


Augam pas tėvus kaip grybai. 
Yra mūs viso devyniese broliai ir 
seserys. Kai kurie jau suaugę, bet 
ir vaikų mūs šeimoje dar nepri- 
trūko. Mikutis, Elenutė, Petrukas 
Danutė ir aš. Kai užeina mums 
kada nors ūpas, apverčiame visus 
namus viršun kojomis. Lovose 
šiaudai pasišiaušia, pagalviai, kaip 
sunkūs paukščiai, lekioja iš vieno 
kampo kitan. Karas, tikras karas! 

Kartą dar kaimyno vaikai atėjo. 
Na, ir padarėme tada. Zaidėme 
„lapės medžioklę“. Danutė buvo 
lapė. Mes — kas skalikai, kas pa- 
gelbininkai, kas medžiotojai. Me- 
džiotojų tarpe buvau ir aš. Laputė 
vargšelė turėjo striukčioti iš vienos 
vietos į kitą, saugodamosi, kad 


kas nors nesužeistų ar nepašautų. 


„Jau jau, laimingai išsisukusi nuo 
visų pavojų, ramių ramiausiai lape- 
no užstalėj per suolą. Tuoj lova, 
kur paskyrėme jai saugią vietą. Lo- 
von patekusi — laimi saują riešutų, 
kurią visi sudėjome. O sužeista ar 
pašauta turi mums tiek pat duoti. 
Bet tuo sykiu iš galo stalo iškyla 
su „šautuvu“ medžiotojas — kai- 
myno Staselis ir kirvio pentimi 
paukšt Danutei kakton. Kirto ne 
įuokom. Danutė virsdama sugurino 


L. Žitkevičius. 


ir rašom 


langą. Visi sumišome. Ištraukėme 
ją iš užstalės, nuošluostėme krau- 
juotą kaktą. Buvo trupučiuką per- 
kirsta oda. Danutė verkė ir juo- 
kėsi. Mes visi apstoję pūtėme, kad 
neskaudėtų. Parėjusiems namo tė- 
veliams, susitarę iš anksto, pasa- 
kėme kad langą išmušeęs katinas, 
o Danutė bebėgdama kritusi ir 
į lovos koją sukūlusi sau kaktą. 
Rodėme net vietą, į kurią užsitiko. 


Praejo kuris metas. Vieną sek- 
madienį parnešė mamytė laikraštį. 
Buvo žymiai storesnis už „vienkar- 
tinius“, ¿kuriuos apie pusę metų 
kai kada gaudavome. 
= — Varpelis! — ištvėręs iš ma- 
mytės rankų šaukė Mikutis. 

Graibėme visi nepasidalindami. 

— Nesuplėšykite tik, bet skaity- 
kite ir dėkite vienon vieton. 

Mes jau vieną kampuką buvo- 
me atrovę. Stengėmės jį kuo nors 
būdu prilipdyti. Šlapdėme pirštus 
seilėmis, tepėme kampuką, mygo- 
me — išdžiūvęs imdavo ir vėl at- 
krisdavo. Tada Petrukas ištraukė 
iš kažkur juodų sakų, pašildė pa- 
kakty, ir jais pritrynę kampuką vėl 
sujungėme su lapuku, nuo kurio 
buvome atitraukę. 

Pradėjome žiūrinėti jį iš visų 
pusių. Pradžioje paveikslėlius: Sei- 
nų bažnyčią, ganančius piemenėlius, 
medelių sodinimą, Motiejų su ripka 
ir du vaikučius, klausančius pro 
atdarą langą varpelių skambėjimo. 
Buvome panašūs į juos ir mes, 
stebėjomės — tikėjome ir netikė- 
įome. Savo laikraštuką taip buvo- 
me pamėgę jau, kad išbuvę be jo 
ilgesnį laiką, nerimome, mušėmės 
daužėmės, nebežinodami stačiai pa- 
tys, kas su mumis darosi. Pirma- 
sai „Varpelio“ numeris atėjo pas 
mus pavasarį ir pats visas pavas4- 
riu dvelkė. O mes pavasarėlio taip 
laukėme, taip jo ilgėjomės. Ilgimės 
pavasarėlio ir dabar. 

Pradėjome skaityti: 

— Dzin, — dzin — dzin... sveiki, 
vaikučiai! 

_ — Sveikas, Varpeli, — atsakėme 
jam. 
Skaitome toliau: 

— Mylėkite Dievą, mylėkite Tė- 
vynę, mylėkite tėvelius, broliukus, 
sesutes ir visus savo geradarius. 

Dzin — dzin — dzin... 

— O kodėl jis neprašo, kad ir 
jį mylėtumėme? 

— Mylėsime ir neprašomi. Jisai 
geriausis mūsų draugas. Mūsų švie- 
tėjas, auklėtojas, mokytojas, links- 
mintojas. 

Skaitome eilutes. Viena už kitą 

Norisi tik šaukti. Dainuoti. Rėkti. 
Tegul visi žmonės, visas pasaulis 
tegul žino, kad mes nebevieni! Ne- 
išsiblaškę, bet susibūrę aplink „Var- 
pelį“, aplink savo laikraštuką. 
„Din, dan! din, dan!“ 
Pavasario rytą 
Džiaugsis pirkužėlės 
„Varpelio“ lankytos. 
Mes patys pradėjome eilutes 
kalbėti. 
Danutė pati pirmoji: 
— Aš lapute ilguodegė 
"ne bebūsiu jau daugiau, 
tik „Varpelį“, kur sugriebus, 
skaitysiu — skaitysiu. 
Namiškiai stebėjosi tokiu mūsų 
ūpo pakilimu. Bet ir jie patys buvo 
tada pakeltomis galvomis. Turėjo 
„Aidą“, „Ūkininką“. 


x 


Praėjo pavasaris, vasara. Ru- 
duo jau baigiasi. Mes ne vieną „Var- 
pelį“jau gavome. Šimtus eilučių 
skaitėme, , dešimtis išmokome. O 
apsakymėlių, o paveiksliukų — kas 
juos visus ir besuskaitytų. Ir pafys 
„Varpelin“ rašome. O kokis džiaugs- 
mas, kai pamatai, kad ir tavo ma- 
žytis, mažytis žodelis drauge su 
„Varpeliu“ skamba visos mūsų ša- 
lelės vaikučiams. Dabar spaudos 
savaitė. Mes visi ja užsidegę. Skai- 
tome ir rašome, kiek tik jėgos 

r. 


gražesnė. Kaip smagu. Kaip miela! turime. 
a a a 
* 

x 


Plaukia linksmos sesių dainos 
Per mūs plačią seną šalį, 

Jų balseliai skamba, mainos, 
Kaip pavasario lakštelių. | 


Dagilis. 

Ir aš joju raitas 


Žinelės 


Vasiuliai, Daugėliškio valsč. 
Mokyklos tvarka. Mūsų sodžius 
arti Daugėliškio. Jis išsiskirstęs į 
viensėdžius. Mokyklą lankome Dau- 
gėlišky. Pamokos būna lenkiškos. 
Per savaitę tik dvi pamokos būna 
lietuviškai, Mums lietuviškos pamo- 
kos nepriverstinos. Todėl daugelis 
tinginių ir nesimokina lietuviškai. 
Tikybą dėsto klebonas kun. Budra 
— lietuviškai. 


Mes „Varpelį“ skaitome su noru. 
Svarbesnius dalykus perskaitome 
po kelis kartus. 


Be to, mes dar esame prisirašę 
prie Eucharistijos Karžygių kuopos 
ir prie Daugėliškio Katalikiškos 
sekcijos. 

Bernadeta. 


Redaktor i wydawca Liudwik Cycenas. 


Leidėjas ir redaktorius Liudvikas Cicėnas. 

Keistas pasveikinimas 

Indiją valdo anglai. Vyriausias 
jos valdovas— vicekaralius. Jį ski- 
ria Anglijos karaliai. 

Kartą prie vicekaraliaus buvo 
paskirtas labai žymus valdininkas, 
kurį dėl to paskyrimo pasveikino 
labai daug žmonių. Jam pasveiki- 


„nimą atsiuntė ir miesto Deli vie- 


nuolyno brolis, bet labai keistą: 
ryžio grūdą. Valdininkas grūdą 
vartė, vartė, apžiūrinėjo iš visų šonų 
ir stebėjosi. Jau norėjo grūdą svies- 
ti, bet kitas valdininkas jam patarė 
pažiūrėti į grūdą per padidinamąjį 
stiklą. 

Ir ką pamatė? 

Grūde buvo išrašytas pasveiki- 
nimas iš 120 žodžių. 

Šį grūdą atidavė į miesto mu- 
ziejų, kaipo retenybe. Ir tikrai, yra 
tai vienas smulkiausiai pasaulyje 
parašytų rankraščių. 


Gandras medine koja 


Kartą vienas vokietis rado gand- 
rą su nulaužta koja. Pagailo jam 
besikankii-ančio paukščio ir nunešė 
jis jį pas gyvulių gydytoją apžiū- 
rėti. Šis, apžiūrėjęs gandrelį, nutarė, 
kad koja reikia būtinai nupiauti. 
Vokietis nesutiko, nes gandras ne- 
galėtų gyventi su viena koja. Su- 
rado jis mieste specialistą, kuris 
padarė tokią puikią medinę koją, 
kad, įstačius ją, gandras visai lais- 
vai galėjo vaikščioti. Jis, tur būt, 
visiškai pamiršo savo luošumą. 


LAIŠKŲ DĖŽUTĖ. 


Briedžiui.Įdėsime tik du straipsnelius, 
kitų „bijome“ įdėti. 

Svyruonėliui. Peržiūrėsime. Jei tiks, 
įdėsime. 

K. Val—čiui. Dar silpnai parašyta. 


Sakalui. Reikia peržiūrėti. Ką ga- 
lėsime, įdėsime. 
J. St—nui. Jei dėsime, tai pakei- 


sime antraštę. 


Druk. „RUCH“. Wilno 
Vilnius „RUCH“ spaustuvė 


